Was isch das für es Liechtli?  Was isch das für en Schii?  De Chlaus mit de Latärne  lauft grad de Wald dur y.  Sin Esel, de hed glaade,  er rüeft, J-a, J-a!  Hüt dörf i mid mim Meischter  Emal is Städtli ga!  Im Sack, da heds vill Nusse,  Tirgel und Zimmedschtärn,  die träg ich, wär's en Zentner,  für d'Chinde cheibe gärn!  Aber die tusigs Ruete,  die han i ufem Strich  die bruucht min guete Meischter,  ja nöd emal für mich.  Ich folg ihm gärn uf's Wörtli,  und laufe, was i cha,  die liebe Chind im Städtli,  müend doch au öppis ha!